กรมธนารักษ์ เริ่มให้บริการรับแลกคืนเหรียญกษาปณ์เคลื่อนที่ (Mobile Coin Unit) โดยนำร่อง 14 จังหวัด เพื่อกระตุ้นให้เหรียญกษาปณ์เกิดการหมุนเวียนเพิ่มขึ้น
กรมธนารักษ์ เริ่มให้บริการรับแลกคืนเหรียญกษาปณ์เคลื่อนที่ (Mobile Coin Unit) โดยนำร่อง 14 จังหวัด เพื่อกระตุ้นให้เหรียญกษาปณ์เกิดการหมุนเวียนเพิ่มขึ้นนายอำนวย ปรีมนวงศ์ อธิบดีกรมธนารักษ์ เปิดโครงการการให้บริการรับแลกคืนเหรียญกษาปณ์เคลื่อนที่ (Mobile Coin Unit)” โดยกล่าวว่า ในแต่ละปีกรมธนารักษ์จำเป็นต้องผลิตเหรียญให้ได้ปริมาณเพียงพอต่อความต้องการของประชาชนและสามารถรองรับระบบเศรษฐกิจในภาพรวมทั้งประเทศ ซึ่งที่ผ่านมาโลหะที่ใช้ในการผลิตเหรียญมีการปรับราคาสูงขึ้น ส่งผลให้ต้นทุนในการผลิตสูงกว่ามูลค่าราคาหน้าเหรียญ เพื่อเป็นการลดต้นทุนในการผลิตเหรียญกษาปณ์และเพื่อให้ประชาชนสามารถเข้าถึงบริการได้มากขึ้น กรมธนารักษ์จึงได้เพิ่มช่องทางการให้บริการรับแลกคืนเหรียญกษาปณ์เคลื่อนที่ซึ่งเป็นอีกช่องทางหนึ่งที่จะกระตุ้นให้ประชาชนที่เก็บเหรียญไว้ในกระปุกออมสิน หรือตามที่ต่างๆ นำออกมาแลกคืน เพื่อให้เกิดการหมุนเวียนเพิ่มขึ้น โดยจะออกให้บริการในจังหวัดปริมณฑลและจังหวัดใกล้เคียงที่ไม่มีศูนย์บริหารจัดการเหรียญกษาปณ์ รวม 14 จังหวัด ซึ่งในการออกให้บริการครั้งแรกจะให้บริการในพื้นที่จังหวัดปทุมธานีและพระนครศรีอยุธยา ระหว่างเดือนมกราคมถึงเดือนกุมภาพันธ์ 2562 จากนั้นจะขยายพื้นที่ให้บริการไปจังหวัดปริมณฑลและจังหวัดใกล้เคียง จำนวน 12 จังหวัด คือจังหวัดนนทบุรี สมุทรสาคร สมุทรปราการ สมุทรสงคราม นครปฐม อ่างทอง สิงห์บุรี สุพรรณบุรี ชลบุรี ฉะเชิงเทรา นครนายก และจังหวัดสระบุรี โดยตั้งเป้าหมายการรับแลกคืนเหรียญกษาปณ์หมุนเวียนทุกชนิดราคา เดือนละ 5 ล้านเหรียญ หรือ 60 ล้านเหรียญต่อปี